მაიკლ კლარკ დუნკანი

მაიკლ კლარკ დუნკანი (; დ. 10 ქირსეთუთა, 1957 — ღ. 3 ეკენია, 2012) — ამერიკალი არტისტი. გიშაკერძაფილო ჩინებული რდჷ ჯონ კოფიშ როლით ფილმის „წვანე მილი“, ნამუშოთ ნომინირაფილი რდჷ ორქოშ გლობუსის დო ოსკარს საუჯგუშო არტისტი მაჟორახარისამი როლს. 

 ოარტისტე კარიერა 
1997 წანას მაიკლ კლარკ დუნკანქ ილაჸაფჷ შხუბიუჯეტიან ომენცარე ფანტასტიკაშ ჟანრიშ ფილმის, — „არმაგედონი“, — ნამუსით ხოლო ოკათუდეს ჩინებული ჰოლივუდარი არტისტი, ბრიუს უილისი, ლივ ტაილერი ბენ ეფლეკი დო შხვეფი.

გვიანო, ბრიუს უილისიქ დუნკანს რეკომენდაცია მეჩჷ რეჟისორ ფრენკ დარაბონტწკჷმა, ნამუთ იჭყანდჷ ამერიკალი ჭარუშ, სტივენ კინგიშ, მოთხობელობაშ, „წვანე მილიშ“ კინო-ადაპტაციას მუშობას. ფილმის, ნამუთ 1999 წანას გიშართჷ, თარი როლს ტომ ჰენქსი არსულენს.

 ღურა 
2012 წანაშ 13 მანგის დუნკანს გურიშ მენტალა უღუდჷ. არტისტიქ ინფარქტი გინიღჷ. მაიკლ კლარკ დუნკანქ 2012 წანაშ 3 ეკენიას ღურჷ ლოს-ანჯელესიშ ართ-ართ ოსქილადეს, 54 წანაშ ასაკის.

 რესურსეფი ინტერნეტის 
 .
 მაიკლ კლარკ დუნკანიშ ბიოგრაფია. biography.com .
 გუმოხონარება მაიკლ კლარკ დუნკანიშ ღურაშ გეშა .

კატეგორია:ამერიკალი არტისტეფი
კატეგორია:დუნაბადი 1957
კატეგორია:ნაღურა 2012